อยากจะสอบถามคุณหน่อยค่ะ พอดีเมื่อวานไปตรวจสุขภาพมา ตรวจเลือด ปัสสาวะ และUltrasoundช่องท้องทั้งหมด ทุกอย่างปกติหมดค่ะ ยกเว้นปัสสาวะพบโปรตีน 1+ แบบนี้จะเป็นอันตรายมั้ยคะ
สวัสดีค่ะ โดยปกติแล้ว จะตรวจไม่พบโปรตีนในปัสสาวะ (negative) หรือตรวจพบได้ในปริมาณเพียงเล็กน้อย (trace = โปรตีนประมาณ 30-100 mg/dL)) หรืออาจตรวจพบได้เป็น 1+ (พบโปรตีนประมาณ 30-100 mg/dL) ได้จากบางภาวะ เช่น มีความเครียด มีไข้สูง ร่างกายขาดน้ำ จากการดื่มน้ำน้อย หรือสูญเสียเหงื่อมาก อยู่ในภาวะอากาศหนาวจัดหรือร้อนจัด การออกกำลังกายอย่างหักโหม การยืนนานๆ การทานยาบางชนิด เช่น ยาแก้ปวดกลุ่ม NSAIDs เป็นต้น หรือเกิดจากกำลังมีประจำเดือนอยู่ เป็นต้น ดังนั้น อาจลองตรวจปัสสาวะซ้ำดูอีกครั้ง เมื่อไม่มีปัจจัยต่างๆ ดังกล่าวแล้ว หากไม่พบโปรตีน หรือพบเพียงเล็กน้อย ก็จะถือว่า ไม่ได้ผิดปกติอะไรค่ะ แต่หากยังคงพบโปรตีนมากกว่า 1+ ขึ้นไป ก็ควรต้องตรวจยืนยันด้วยการตรวจวิเคราะห์โปรตีนในปัสสาวะแบบ 24 ชั่วโมง (24-hour urine protein test) เพื่อประเมินความรุนแรงของโปรตีนในปัสสาวะ และตรวจหาสาเหตุเพิ่มเติมต่อไปค่ะ